ŽELJEZNIČKA INDUSTRIJSKA BAŠTINA 


RESURSI KOJI VAPE ZA IDENTIFIKACIJOM I VALORIZACIJOM 


HELENA BUNIJEVAC = Hrvatski željeznički muzej, Zagreb 


Prepoznavanje industrijske baštine, valorizacija njezine 
vrijednosti, očuvanje izvornih baštinskih cjelina ili, u 
nuždi, samo njezinih najznačajnijih dijelova, i to uz 
zadržavanje prvotne namjene ili prihvaćanje novih 
sadržaja, relativno je novo područje koje se u Hrvatskoj 
prilično mukotrpno integrira u sukus stručnoga djelo- 
vanja. Svjetska iskustva na tom su području bogata, a 


rezultati vidljivi i nadasve kvalitetni. Kao prvi objekt koji 


“je sačuvan u svojstvu tehničke baštinske vrijednosti jest 
“luka u Bostonu (SAD), koja je rekonstruirana godine 


1957. U Europi je obnova industrijske baštine prvi 


“put primijenjena sedamdesetih godina 20. stoljeća u 
. Engleskoj, i to na industrijskom kompleksu na Covent 
. Gardenu, četvrti u Londonu, koja je uskoro nakon 


sl. 1. Dio južnog pročelja nekadašnje 

: radionice za održavanje lokomotiva. 
Snimio: Š. Dmitrović 

|: sl. 2. Unutrašnjost jedne od Gredeljevih 
zaštićenih radionica. 

> Snimio Š. Dmitrović 

sl. 3. Kompleks TŽV-a Gredelj u središnjem 
: dijelu Trnja. 

Snimio Š. Dmitrović 

Detaljnija razrada 
identifikacije, valorizacije 
i zaštite industrijske 
baštine uslijedila je 
osnivanjem ICOMOS-a 


godine 1964. Te je godine 


ratificirana Venecijanska 
povelja za konzervaciju i 
restauraciju spomenika 

i nalazišta, koja je 
odredila temeljna stručna 
usmjerenja i za područje 
industrijske baštine. 


...vrijednost arhitektonske 
baštine nije samo u 
njezinoj pojavnosti, nego 
i u integritetu svih njezinih 
komponenti ... Stoga 
uklanjanje unutarnjih 
struktura i zadržavanje 


samo fasada ne odgovara | 


konzervatorskim 
načelima. 


| obnove postala turistička atrakcija. Slijedilo je “udomlje- 
nje" Galerije Tate u elektrani sir Gilesa Gilberta Scotta, 

| izgrađenoj 1940., a potom i uređenje umjetničkog 
centra u nekadašnjoj Tvornici za preradu žitarica u 
Gatesheadu, također iz 1940. U Njemačkoj je, nakon 
rurske gospodarske krize sedamdesetih i osamdese- 

| tih godina 20. stoljeća bio pokrenut državni program 
prenamjene cijelih industrijskih kompleksa koji su, uz 
kvalitetnu infrastrukturu, pretvoreni u komercijalne 

i javne prostore. Tako su uz minimalne intervencije 

| stvoreni stambeni i poslovni objekti, koncertni prostori 
Gi kazališta, dimnjaci su pretvoreni u vidikovce, cijevi u 

: tobogane, uređeni su pejzažni parkovi, izgrađeni su i 
ekskluzivni turistički sadržaji poput zatvorenog skijališta. 
. Ouspješnosti cijelog projekta najbolje govori činjenica 
o uvrštenju industrijskog naslijeda grada Essena u 
UNESCO-ov registar zaštićenih spomenika kulture. 


| Međunarodna regulativa zaštite industrijske baštine 


Zaštita spomenika tradicijskoga graditeljstva, kako 
onoga vezanog za stambene namjene, tako i onoga s 
industrijskim i ostalim djelatnim namjenama, prvi je put 
| bila propisana deklaracijom ICOM-a, Međunarodnog 
savjeta za muzeje 1957. godine, a ponovljena 
zaključcima istog tijela iz 1971. i 1977. godine. Prema 
njima, graditeljsku baštinu valja štititi in situ, a kada je 
| tonemoguće, dopušta se preseljenje objekta na novo- 
izabranu, ali kvalitativno istovjetnu sredinu. Navedeni 
se načini zaštite u svijetu primjenjuju od kraja 20. 
stoljeća. Revitalizacijski procesi na zaštićenim objektima 
dopuštaju njihovo otvaranje za nove namjene i sadržaje, 
| čime se stvaraju mogućnosti suživota novoga i staroga. 
No takvi su objekti zbog svoje povijesne obilježenosti i 
reprezentativnosti uzorka idealni i za preuzimanje uloga 
|. muzeja na otvorenome. Takvi muzeji nude komplek- 
snost doživljaja i višestrukost izlagačkih područja jer, uz 
radicijsku arhitekturu, plastično dokumentiranu sredinu 
i način života, osiguravaju i gospodarsku podlogu 


“prikazom pojedinih oblika rukotvorstva, obrta, početne 
industrijske proizvodnje i drugih načina privređivanja. 
Time se, uz muzeološki, naglašava i kulturno-povijesni, 
edukativni i tradicijski značaj prikazanih sadržaja. 


| Detaljnija razrada identifikacije, valorizacije i zaštite indu- 
| strijske baštine uslijedila je osnivanjem ICOMOS-a 
godine 1964. Te je godine ratificirana Venecijanska 
povelja za konzervaciju i restauraciju spomenika i 
nalazišta, koja je odredila temeljna stručna usmjerenja 

| iza područje industrijske baštine. Obrada navedenog 
područja nužno je zahtijevala dodatne naputke koji su 
bili sadržani u poveljama usvojenim tijekom sljedećih 
godina. Tako se u Načelima za analizu, konzervaciju 

| i strukturalnu restauraciju arhitektonske baštine (koja 

| je specifično interesno područje u sklopu industrijske 
baštine) u Općim kriterijima, u točki 1.3., ističe da 

| ...vrijednost arhitektonske baštine nije samo u njezinoj 

| pojavnosti, nego i u integritetu svih njezinih komponenti 
... Stoga uklanjanje unutarnjih struktura i zadržavanje 


| samo fasada ne odgovara konzervatorskim načelima. 
Najnovija Povelja za industrijsku baštinu, koju je u srpnju 
| 2008. godine predložio TICCIH, međunarodna organiza- 
cija za industrijsku baštinu, koja je i savjetnik ICOMOS-a 
za područje industrijske baštine, u definiranju industrij- 
ske baštine navodi da...industrijsku baštinu čine ostaci 

| industrijske kulture koji imaju povijesnu, tehnološku, 
socijalnu, arhitektonsku ili znanstvenu vrijednost. Ostatke 
Čine zgrade i strojevi, radionice, mlinovi i tvornice, 
rudnici, mjesta prerade i rafinerije, skladišta i magazini 

| na kojima se generira, prenosi i koristi energija, promet 

i njegova cijela infrastruktura, kao i mjesta korištena za 
društvene aktivnosti vezane uz industriju, kao što su 
stanovanje, vjersko obožavanje ili obrazovanje. U istoj 

| povelji navodi se i to da se industrijska baština treba 
promatrati kao integralni dio kulturne baštine. 


| Trnjansko nalazište industrijske baštine 


| U Hrvatskoj se o industrijskoj baštini, njezinoj identifi- 
kaciji i valorizaciji počelo raspravljati 80-ih godina 20. 
stoljeća. Na tragu toga bili su planovi i razmišljanja o 
revitalizaciji i prenamjeni tvornica i industrijskih postro- 
jenja koji su se prestali funkcionalno koristiti. Dio tih 

| razmišljanja činili su i planovi o revitalizaciji zagrebačkog 
Paromlina, koji je izgrađen 1862. godine i koji je u 
vrijeme gradnje bio najjače industrijsko postrojenje 

u Hrvatskoj, a ujedno i najmoderniji mlin u Austro- 
Ugarskoj Monarhiji. 


Posljednjeg desetljeća 20. stoljeća počelo se razmišljati 


i o reurbanizaciji šireg područja u Trnju, koje je od 
ipičnoga industrijskog kvarta s perifernim radničkim 


naseljima s vremenom preraslo u integralni dio gradskog 
. središta. U pristupu reurbaniziaciji tog područja posebna 


je briga posvećena području s južne strane zagre- 


| bačkoga Glavnog kolodvora, na kojemu je od 1962. 
djelovao Paromlin, a od 1894. godine do danas kontinu- 


irano radi TŽV Gredelj. U vrijeme izgradnje TŽV Gredelj 


bio je najveći kompleks za održavanje željezničkih vozila 
na širem području i nosio je naziv Strojarnica Mađarskih 
| državnih željeznica. Gradski urbanistički planovi već su 
pedesetih godina 20. stoljeća predviđali premještanje 
tog tvorničkog kompleksa s Trnja, što se šezdesetih 
godina i počelo ostvarivati izgradnjom dijela novih 

| postrojenja na Vukomercu. Preseljenje na novu lokaciju 
ostvareno je godine 1967., ali samo djelomično, pa se i 
danas dio Gredeljeve proizvodnje ostvaruje na izvornoj, 
trnjanskoj lokaciji. 


Muzealci i konzervatori prepoznali su u tom postrojenju 
neponovljivo nalazište industrijske baštine specifične 
arhitektonske obilježenosti, ali i bogate opremlje- 

nosti strojevima, uredajima i napravama, od kojih 

su neke tu još od početka djelovanja tvornice. U to 
vrijeme potaknuto je i osnivanje željezničkog muzeja 

u Hrvatskoj, što je shvaćeno kao idealna prilika za 
najkvalitetniji oblik očuvanja željezničke industrijske 

i baštine stvaranjem muzeja in situ, dakle u radionicama 
\ i halama TŽV-a Gredelj, u kojima se više od jednog 


stoljeća održavaju i grade upravo željeznička vozila. U 
prilog toj inicijativi u Zagrebu je 1991. godine, u sklopu 
obilježavanja 900. obljetnice Zagreba, održan prigodni 
okrugli stol i promovirani su stručni radovi o toj temi, koji 
su objedinjeni u publikaciji Željeznički muzej u Zagrebu. 
Željeznički muzej kao ustanova republičkoga značenja 
te je godine zaista i osnovan, čime je posredno inicirana 
i valorizacija vrijednoga građevinskog fonda industrij- 
ske arhitekture, ali i očuvanja najvrjednijih postrojenja, 
radionica, strojeva, alata i karakteristične opreme TŽV-a 
Gredelj. Danas, 16 godina poslije, proizvodnja se u 
trnjanskom dijelu TŽV-a Gredelj još uvijek odvija, no 
četiri objekta s opremom valorizirana su kao kulturna 
baština, slijedom čega su 1998. i preventivno zaštićeni 
kao kulturno dobro, a 2004. godine i upisana u Registar 
kulturnih dobara Republike Hrvatske s najvišom razinom 
zaštite. Na temelju toga najvišom su kategorijom 
zaštićene radionica za održavanje lokomotiva, radionica 
za održavanje vagona, tokarnica, kovačnica i vodoto- 
ranj, kao i najvažnija oprema i strojevi što se nalaze u 
njima. Istodobno, Hrvatski željeznički muzej još uvijek 
djeluje na privremenoj lokaciji s južne strane TŽV-a 
Gredelj. 


Suživot tradicionalnoga i suvremenoga 


Godine 1995., tijekom jednotjedne urbanističke 
radionice koju je pod simboličnim nazivom Okviri 
metropole organizirao zagrebački Gradski zavod 

za planiranje razvoja i zaštitu čovjekovog okoliša, u 
suradnji s Berlage Institutom iz Amsterdama (jedan 
od najprestižnijih poslijediplomskih studija u Europi), 
ponovno je aktualizirano pitanje novoga urbanističkog 


. rješavanja prostora uz željezničku prugu, na potezu 
između zagrebačkoga Zapadnog kolodvora i Tvornice 
“ulja, koje je obuhvaćalo i područje s vrijednim objektima 
i industrijske baštine Paromlina i željezničkih radionica 
TŽV-a Gredelj. Tom je prilikom šezdesetak vrhunskih 

| nizozemskih arhitekata, studenata Berlagea i vodećih 
| profesora Instituta, u suradnji s hrvatskim arhitektima, 
E predložilo niz kvalitetnih urbanističkih rješenja preo- 

= > blikovanja tog prostora koji mora zadovoljiti zahtjevnu 
| zadaću prometnog spajanja rubnih dijelova grada sa 

. središtem, uz istodobno pretvaranje tog marginalnog 
“prostora u prostor gradskog središta, uz poštovanje 
“njegove povijesne obilježenosti. 


Pet godina poslije Društvo arhitekata, građevinara i 
geodeta Karlovca organiziralo je Prvi hrvatski simpozij 
“o preobrazbi industrijskog naslijeđa u novu urbano- 

. pejsažnu scenografiju. Simpozij je održan 20. i 21. lipnja 
2000. u Karlovcu, a okupio je hrvatske stručnjake iz 

. najrazličitijih struka meritornih za navedeno područje, 

“ od konzervatora, povjesničara, povjesničara umjetno- 
sti, muzealaca. Svi su oni u izlaganjima i diskusijama 
pokušali sveobuhvatnije osv 
.tičan odnos prema industrijskom naslijeđu u Hrvatskoj, 
sporadično valoriziranje navedenih vrijednosti i nedo- 

i voljno korištenje njegovim resursima. Problematika je 
bila dokumentirana i prigodnom izložbom Industrijsko 
“naslijeđe u Hrvatskoj. Naglasak simpozija bio je na 
“prikazu industrijske arneologije u Dugoj Resi i Karlovcu 
ote mogućnostima uklapanja navedenih vrednota u 

. preobrazbu grada u 21. stoljeću. U tom kontekstu kao 
“posebno vrijedno istaknuto je bogato nalazište industrij- 
“ske arheologije željezničkog kompleksa u Karlovcu, čija 
vrijednost nije valorizirana niti je infiltrirana u gradske i 

. županijske razvojne planove. 


ijetliti uglavnom problema- 


i Pionirski pokušaji valorizacije industrijske baštine 


Tijekom simpozija izlagači su obradili i druge primjerke 
industrijske baštine u Hrvatskoj, npr. na područjima 
“Trogira, Splita i Rijeke, bilo je riječi i o osječkoj indu- 

“ strijskoj arhitekturi, o beljskoj industriji s kraja prošloga 
stoljeća i njezinim današnjim ostacima te o industrijskoj 
. stambenoj arhitekturi u Belišću. Poseban blok izlaganja 
bio je posvećen najistaknutijim primjercima industrij- 

. skog naslijeđa u Zagrebu, od prikaza radničkih naselja 
“do prikaza Paromlina i Strojarnice MAV-a, današnjeg 
TŽV-a Gredelj koji su ponovno okvalificirani kao kvalitetni 
| elementi za stvaranje novoga urbanog identiteta. Na i 
“simpoziju su bile predočene i neke mogućnosti preo- 

- brazbe industrijskog naslijeđa, i to na primjeru pozitivnih 
. iskustava drugih zemalja koje u očuvanju objekata indu- 
“ strijske baštine polaze od aktivnog uključivanja cijelih 

. industrijskih kompleksa ili samo njihovih najkvalitetnijih 
dijelova u pojedine segmente urbanističkih preobli- 

. kovanja gradskih anglomeracija. Pritom interpolirani 
autohtoni industrijski objekti preuzimaju nove, najčešće 
“kulturološke sadržaje (muzeji, galerije, koncertni ili 

“ kazališni prostori) i tako čuvaju arhitektonsku, a često i 

i sl. 4. Parni čekić EMUCO iz 1930-ih godina i 


danas je dio Gredeljeve kovačnice. 


Snimio Š. Dmitrović 


“sl. 5. Stube izrađene od karakteristične 
* čelične konstrukcije. 
“Snimio Š. Dmitrović 


; sl. 6. Detalj krovišta od stakla, čeličnih 
konstrukcija i drvenih elemenata. 
“Snimio Š. Dmitrović 

sl. 7. Radionica iz 1862. godine na 


zagrebačkome Zapadnom kolodvoru i danas i 


je u funkciji. Snimio D. Staničić 


sl. 8. Prijamna zgrada prvoga zagrebačkog 
kolodvora, Zagreb - Zapadni kolodvor. 
Snimio: D. Staničić 


Nu jlp) ure ssa im 


"NI 


: tehničko-tehnološku autentičnost najstarijih industrijskih 
postrojenja. Mogućnost ostvarenja sličnih zahvata i u 

Hrvatskoj bila je predočena na primjeru valorizacije i 
revitalizacije arhitektonsko-tehničke i tehnološki izvorno 
* očuvane Tvornice potkivačkih čavala Mustad Karlovac, 
što je i sukus knjige grupe autora Karlovački proizvod za 
“5 kontinenata. 


| Godinu i pol nakon održavanja Prvoga hrvatskog 
. simpozija o preobrazbi industrijskog naslijeđa u novu 
. urbano-pejsažnu scenografiju bio je tiskan i zbornik 


radova sa simpozija Grad za 21. stoljeće. Zbornik je 


| početkom 2002. godine bio predstavljen u Karlovcu, 


Zagrebu i Osijeku, što je iskorišteno za organiziranje 


okruglih stolova s ciljem aktualiziranja u Hrvatskoj 

. zanemarenog pitanja revitalizacije industrijske baštine. 
“U rasvjetljavanju tog segmenta zbornik Grad za 21. 
stoljeće sažeo je najvrednije pokušaje akceptiranja tog 
“problema. Zbornik sadržava 24 rada obrađena kroz 

| prizmu teorije, eseja, arhitekture, urbanizma, metodo- 
' logije zaštite, osvrta. Zahvaljujući raznolikosti pristupa 

- uobradi, širini interesnih područja, stručnom autoritetu 
“i profesionalnom iskustvu autora te bogatim ilustraci- 

| jama objekata industrijske baštine, tema industrijskog 

* naslijeđa, njegova opstojnost, valorizacija i mogućnosti 
. suživota sa suvremenim aglomeracijama u knjizi su 

. obrađeni sustavno i sveobuhvatno, što je čini stručno 

* kompetentnom i praktično poticajnom. 


. Tijekom sljedećih godina nekoliko je puta na javnim 
tribinama i u tematskim izlaganjima bilo potaknuto 
“pitanje zaštite i očuvanja industrijske baštine, napose 

| željezničke industrijske baštine koja zbog intenzivnijega 

* tehničko-tehnološkog razvoja željeznice i dubinskih reor- 


. ganizacijskih promjena hrvatskoga željezničkog sustava 
postaje metom devastacije u nedostatku pripremljenih 

| rješenja za njezinu revitalizaciju. Tako je Društvo povje- 

“ sničara umjetnosti Hrvatske godine 2003. organiziralo 

i poticajnu tribinu Muzeji beskućnici u halama Gredelja?, 
| posvećenu reurbanizaciji trnjanskoga prostora u 
Zagrebu, na kojemu proteklih 113 godina djeluje indu- 

“ strijsko postrojenje TŽV-a Gredelj. Polazeći od poznatih 
i premisa prenamjene tog zlata vrijednog industrijskog 

| kompleksa površine 130 000 m2 u komercijalno 
“uvjetovan dio metropolskog središta, sudionici tribine, 


ugledni povjesničari umjetnosti, konzervatori, arhitekti, 


 muzealci, zaključili su da u preoblikovanju tog prostora 

. ne smije prevladati komercijalni interes nego ga valja 

| uravnotežiti s javnim interesom, pri čemu se ne bi smjele 
: zanemariti vrjednosti baštinjenih 
* (halai izvornih radioničkih postrojenja). Suprotno, valjalo 
| bi naglasiti njihovu vrijednost i značaj i to smještanjem 

: muzeja s atraktivnom tehničkom baštinom u njihove 
prostore, kako se to sa sličnim ambijentima i objektima 
“čini i u svijetu. Na tragu toga bio je i naziv tribine koji 
hipotetički upućuje na postojanje muzeja beskućnika i 
“povijesno obilježenih prostora koji ih mogu primiti. 


i zaštićenih struktura 


Muzealizacija najvrednijih Gredeljevih postrojenja 
Godine 2006. zaključena je prodaja zemljišta i svih 
objekata TŽV-a Gredelj na trnjanskoj lokaciji južno od 
“ zagrebačkoga Glavnog kolodvora, koji bi do početka 


2009. godine trebali ući u posjed Grada Zagreba. Time 


: je otvorena dugi niz godina priželjkivana mogućnost pre- 


namjene tog industrijskog područja u elitni dio metro- 


“ polskog središta, što je postalo nesumnjivi poslovni 
i urbanistički izazov. No reurbanizacija tog “zlatnog" 


područja otvara i pitanje valorizacije zatečenih vrijedno- 
sti željezničke industrijske baštine, čiji je najvredniji dio 
zaštićeno kulturno dobro RH. 

Razumijevanju potrebe očuvanja zaštićenih objekata 
tog tvorničkog kompleksa, podignutoga 1894. godine, 
bio je posvećen ciklus predavanja SOS za željezničku 
industrijsku baštinu. Predavanja su bila održana u 
Muzejskome dokumentacijskom centru u Zagrebu 

od 5. do 9. lipnja 2006. godine, a zajednički su ih 
organizirali MDC i Hrvatski željeznički muzej. Tijekom 
pet dana izlaganja i razmjene mišljenja predavači — 
arhitekti, studenti završne godine arhitekture, konzer- 
vatori i muzealci — stručnoj su i široj javnost prezenti- 
rali vrhunske vrijednosti sačuvanih objekata i izvorne 
opreme tvorničkih postrojenja s početaka industrijaliza- 
cije u Hrvatskoj, upozorili na mnogobrojne mogućnosti 
svrsishodnog korištenja zaštićenih objekata, od njihove 
muzealizacije, uporabe za prihvat multifunkcionalnih 
sadržaja i namjena te pretvaranja u prostore javnog 
interesa, uz istodobno naglašavanje njihove izvorne 
vrijednosti i povijesne konotacije. Sve je to bilo pot- 
krijepljeno prikazom rješenja kvalitetne prenamjene 
objekata industrijske baštine, uz zadržavanje njihove 
izvornosti u drugim europskim zemljama, pogotovo 

u njemačkoj industrijskoj regiji Ruhr, ali i vizijama 
studenata IX. semestra Arhitektonskog fakulteta 
Sveučilišta u Zagrebu, koji su predstavili svoje idejne 
studije urbanističke preobrazbe sklopa TŽV-a Gredelj. 
Kao značajan sadržaj koji je semantički povezan s 
izvornom djelatnošću željezničkih radionica, koja se 

u tim objektima ostvaruje i danas, tijekom predavanja 
prezentirana je i građa zbirki Hrvatskoga željezničkog 
muzeja, koji se proteklih 16 godina razvija u južnom 
dijelu kompleksa TŽV-a Gredelj. Kao što je istaknuto, 
udomljavanjem toga jedinstvenog muzeja u zemlji u dio 
zaštićenog prostora ostvario bi se kulturološki fenomen 
izravne povezanosti industrijske baštine i njezine funkci- 
onalne namjene te stvorio vrhunski kulturni proizvod kao 
prepoznatljiv i atraktivan dio turističke ponude. 


Zaključci objedinjenih razmišljanja o mogućem suživotu 
postojećih vrednota industrijske baštine te kulturoloških 
i komercijalnih sadržaja koji su prezentirani tijekom 

petodnevnih izlaganja upućeni su na adrese mjerodav- 
nih ustanova — Ministarstva kulture, Gradskog ureda za 


obrazovanje, kulturu i šport, Gradskog zavoda za zaštitu 
. Industrijska baština zagrebačkih željezničkih kompleksa 


spomenika kulture i prirode, Gradskog ureda za strate- 
gijsko planiranje i razvoj grada, Arhitektonskog fakulteta 
Sveučilišta u Zagrebu — koje bi trebale biti uključene u 
proces preoblikovanja trnjanskog područja, i to u dijelu 
koji se odnosi na očuvanje, a time i na uvažavanje i 
poštovanje naslijeđene industrijske baštine u skladu s 
odredbama europskih konvencija. 


Na vrijednost industrijskog kompleksa TŽV-a Gredelj 

i baštinsku obilježenost njegovih objekata i opreme 
upozorila je i fotodokumentaristička izložba Hrvatskoga 
željezničkog muzeja Industria humanitas est, koja je bila 
postavljena na zagrebačkome Glavnom kolodvoru, u 


| restauriranome pokretnome muzejskom vagonu HZM- | 37 
. au povodu Međunarodnog dana muzeja. S izloženih 
“25 impresivnih fotografija detalja Gredeljevih zaštićenih 
industrijskih postrojenja (dimenzija 70x100 cm ), autori 
osu željeli posvjedočiti o vrijednom kompleksu tehničke 

\ baštine koji je sačuvan na Hrvatskim željeznicama, a 
“koji je dio univerzalne industrijske baštine s kraja 19. 

“i početka 20. stoljeća. Time je izložba poduprla temu 

. Međunarodnog dana muzeja 2007. Muzeji i univerzalna 
baština, ali i potvrdila da je i industrija dio kulture, da 
“ima bogat razvojni slijed koji zaslužuje stručnu obradu, 
“valorizaciju, ali i materijalnu potvrdu opstojnosti. 


“Prava vrijednost industrijske baštine TŽV-a Gredelj te 
“šire željezničke tehničke baštine najcjelovitije bi se mogla | 
| prezentirati muzealizacijom tih povijesno obilježenih 
“i zaštićenih prostora, odnosno njihovim korištenjem 

. za stalni postav Hrvatskoga željezničkog muzeja. 

. Oblikovanjem muzeja in situ valoriziralo bi se arhitek- 

. tonsko naslijede objekata, sačuvala bi se najvrednija 

“ strojarnička oprema (strojobravarski, kovački i ljevački 

. strojevi, uredaji, naprave i alati ) koja bi, udomljavanjem 
. muzejskih vozila iz zbirka HŽM-a što su se u tim indu- 

. strijskim postrojenjima i održavala, ponovno ostvarila 
“funkcionalnu povezanost i kompleksnost muzejskog 
doživljaja. Navedena koncepcija provlači se od osnutka 
. HŽM-a godine 1991., a predlagali su je i idejni osnivači 
. Muzeja, danas već pokojni prof. dr. Antun Bauer, 

. akademski kipar Emil Bohutinsky i docent dr. Mladen 
“Bošnjak. U skladu s tim određenjem, Hrvatski željeznički | 
. muzej razvija se proteklih 16 godina u nezauzetom 

dijelu Gredeljeva tvorničkog kompleksa. Za to vrijeme u 
“Muzeju je prikupljen zanimljiv i vrijedan fundus muzejskih 
“izložaka s 448 upisa muzejskih predmeta i izložaka 

. razvrstanih u šest zbirki. Među izlošcima je i znatan broj 
željezničkih vozila, i to 36 parnih lokomotiva izgrađenih 

. između 1894. i 1960. godine, dizelske, električne i 

“ dizelsko-električne lokomotive, dizelski vlakovi, posebna 

“ pružna vozila kao što su tricikli i kvatrocikli, “automo- 

\ bili" prilagođeni vožnji po tračnicama. Sva vozila, kao i 
“makete, uredaji i naprave iz signalnih i telekomunikacij- 

. skih područja, izlošci s područja gradnje pruga i drugih 

. djelatnih područja koja su izvorno povezana s povijesno 

- obilježenim strojarničkim objektima Gredeljevih 
“radionica, nedjeljiv su dio te vrijedne cjeline. 


: sl. 9. Dio prvih radioničkih postrojenja na 

i Zapadnom kolodvoru u Zagrebu čine i stari 
strojevi. 

Snimio: D. Staničić 


| UZ TŽV Gredelj, kao najkompleksnije i najcjelovitije 

. sačuvano nalazište željezničke industrijske baštine, 

. u Hrvatskoj postoje brojne željezničke građevine i 
drugi objekti koji su bili sagrađeni u drugoj polovici 19. 
stoljeća, dakle u počecima oblikovanja željezničkog 

. sustava u Hrvatskoj, a nositelji su industrijske baštine. 
“Po karakteru i svrsi kojoj služe ti su objekti raznovrsni. 
Čine ih pokretne i nepokretne jedinice koje odlikuju 
arhitektonske ili tehničke obilježenosti. Mnogi od tih 
“objekata, primjerice prijamne kolodvorske zgrade, 
“zaštićeni su kao kulturno dobro Republike Hrvatske. 

sl. 10. “Ugljenara", dizalica za opskrbu 
lokomotiva ugljenom, vrijedan je dio 
industrijske baštine karlovačkoga 
željezničkog kompleksa. 

Snimila: T. Štefanac 


Potencijalnoj opasnosti 
od devastacije i rušenja 
najviše su izloženi upravo 
najstariji i najvredniji 
kompleksi željezničkih 
postrojenja u Zagrebu, 
Karlovcu i Rijeci. 


| No mnoge druge građevine i tehnički objekti još uvijek 
| čekaju stručnu valorizaciju, odgovarajuću zaštitu i 
uklapanje u reurbanizacijske zahvate. 


Postojanje bogatih resursa željezničke industrijske 
baštine možemo zahvaliti dugoj tradiciji željezničkog 
sustava u Hrvatskoj, koja je zbog svog povoljnog 

| geostrateškog položaja na razmeđu europskog Zapada 
| i Istoka bila zanimljivo područje za uvrštenje u prve 
planove o oblikovanju željezničke mreže u Habsburškoj 
Monarhiji. Slijedom toga, prva 42 kilometra željezničke 

i pruge na hrvatskom tlu prolazilo je između Čakovca i 
“Kotoribe, i to kao dionica pruge između Budimpešte i 
Beča. Ta prva pruga za promet je otvorena 24. travnja 
1860. Nakon toga mreža željezničkih pruga ubrzano 

se razvijala i u ostalim dijelovima Hrvatske, stvorivši već 
* krajem 19. stoljeća, dakle u pionirsko doba željeznice, 
zaokružen sustav atraktivnih željezničkih veza i mnogih 
željezničkih objekata. Mnogi željeznički kompleksi 
izgrađeni u to vrijeme i danas su u funkciji, a onima koji 
| to više nisu ozbiljno prijeti uništenje, unatoč višeznačnoj 
povijesnoj obilježenosti i muzeološkoj vrijednosti. 


Potencijalnoj opasnosti od devastacije i rušenja najviše 
su izloženi upravo najstariji i najvredniji kompleksi 
željezničkih postrojenja u Zagrebu, Karlovcu i Rijeci. U 
Zagrebu su prvi željeznički objekti i postrojenja izgrađeni 
| početkom 1860-ih godina na prostoru današnjega 
zagrebačkog Zapadnog kolodvora (nekadašnjeg 

| Južnog kolodvora) kao prvoga zagrebačkog kolodvora. 
| U pogon su pušteni 1862. godine, istodobno s otvo- 
renjem za promet željezničke pruge Zidani Most — 
Zagreb — Sisak. Uz prijamnu kolodvorsku zgradu, 

. Povlašteno društvo južnih željeznica na zagrebačkom je 
Zapadnom kolodvoru izgradilo i pripadajuću ložionicu s 
lokomotivskom okretnicom, robna skladišta, stambenu 
zgradu za željezničke službenike u kojoj je do 1870. 

| bila smještena i pošta. U razdoblju između 1870-ih 

i 1920-tih godina Društvo južnih željeznica izgradilo 

je za svoje zaposlenike i više stambenih objekata uz 
željezničku prugu prema Glavnom kolodvoru (s desne 

| strane pruge). Samostojeći stambeni objekti građeni 

su u nizu i izvedeni u popularnom bondruk stilu (ili “na 
kanat", od drvene konstrukcije s umetnutom ciglom), 
koji se najprije pojavio u gradnji u Nizozemskoj i Belgiji. 

| U vrijeme izgradnje svi objekti podignuti uz Zapadni 
kolodvor bili su impozantne građevine koje su arhitek- 
tonski i funkcionalno slijedile tipske željezničke objekte 
austrijskog dijela željezničkog sustava. Održavanje 

tih objekata željezničkog kompleksa na Zapadnom 

\ kolodvoru bilo je prilično loše, ograničeno na najnužnije. 
Sukladno tome, na prijamnoj kolodvorskoj zgradi više 
su puta obavljana prigodničarska “kozmetička" dotje- 

| rivanja, primjerice 1986., prije Univerzijade ili 1992., u 
povodu 130. obljetnice prve zagrebačke pruge. Cjeloviti 
zahvati na prostoru Zapadnog kolodvora trebali su 

biti pokrenuti 2001. godine prema projektu što ga je 
“predložio Gradski ured za izgradnju grada Zagreba, koji 
| je predviđao reurbanizaciju cijelog prostora i cjelovito 


prometno osuvremenjivanje. No projekt nije zaživio, pa 
su Hrvatske željeznice u listopadu 2003. godine same 
započele djelomičnu sanaciju kolodvorske zgrade, koja 
će biti dovršena 2007. godine. Ostali objekti koji su u 
funkciji podvrgnuti su tekućem održavanju. 


U znatno je boljem stanju današnji željeznički kompleks 
na Glavnom kolodvoru. Njegov prvotni dio, koji više ne 
postoji, izgradile su Mađarske državne željeznice (MAV) 
| godine 1870., u sklopu gradnje pruge Zakany (Žakanj) 
— Koprivnica — Zagreb. Taj je željeznički kompleks bio 
izuzetno skroman — sastojao se od prilično neugledne 
prijamne zgrade Državnog kolodvora, koja je sve do 
1986. godine stajala na mjestu današnje Pošte 2, 

tri kolosijeka i male priručne radionice. Dvadesetak 
godina kasnije željeznički kompleks Glavnog kolodvora 
dobio je današnji prepoznatljiv izgled. Tako su 18. 

| kolovoza 1892. svečano otvoreni novoizgrađena 
(današnja) kolodvorska zgrada, ložioničko postrojenje 
s pripadajućim radionicama, spojna pruga za izravnu 

| vezu od Državnog kolodvora prema Karlovcu i Rijeci 

te vert za biline (botanički vrt). Raskošno projektno 
rješenje neoklasicističke palače novoga Državnog 
(Glavnog) kolodvora izradio je Ferenc Pfaff (1851.- 
1913.), glavni arhitekt Direkcije Mađarskih državnih 

“ željeznica, koji je projektirao najveće željezničke objekte 
MAV-a. Izgradnja tog objekta pokrenula je daljnje 
širenje cijelog kompleksa, modernizaciju kapaciteta i 
prilagodbu prometnim potrebama. Veći rekonstrukcijski 
| zahvati na prijamnoj kolodvorskoj zgradi bili su izvedeni 
1981. godine, kada je obnovljeno pročelje, i 1987., 
kada je izvedena opsežna rekonstrukcija prizemlja 
prijamne zgrade, što je obuhvatilo i šire zadiranje u 
prvotna rješenja. Najnoviji zahvati na obnovi kolod- 


vorskog pročelja bili su izvedeni tijekom 2005. i 2006. 
godine. Drugi povijesno obilježeni objekti željezničkog 
kompleksa na Glavnom kolodvoru, koji obuhvaćaju 

i postavnicu iz 1936. godine, ložioničku zgradu i 
radionički kompleks iz 1894. (koji je kasnije širen i 
dograđivan) u zadovoljavajućem su stanju i aktivno 
se rabe. Iz tog je kompleksa 1989. godine naprasno 
maknut samo vodotoranj, izgrađen krajem 1890-ih 
godina uz zgradu ložionice. 


nesumnjivo je i nekadašnja Strojarnica Mađarskih 
državnih željeznica, današnji TŽV Gredelj, koja je u 
pogon puštena 26. kolovoza 1894. Strojarnica je 
izgrađena u Trnju, s južne strane kolodvora, također 
prema projektima inženjera Pfaffa. U vrijeme izgradnje 
Strojarnica je bila najveće industrijsko postrojenje 

u Zagrebu, koje je u prvotnim pogonima (montaži 
lokomotiva, tokarnici, kovačnici, radionici za opremu 
vagona, pisarnici) zapošljavala 200 radnika i službenika. 
S vremenom se broj zaposlenika povećavao, obujam 
posla je rastao, proširivana su postrojenja i proizvodni 
kapaciteti. Upravo su ti prvoizgrađeni objekti Strojarnice 
najvrednije “nalazište" industrijske baštine u našoj 
zemlji, ali i mnogo šire, i to kako u smislu arhitektonske 
obilježenosti, tako i u smislu autentične opremljenosti. 
Prema elaboratu o zaštiti toga strojarničkog kompleksa 
navodi se i ovo: “...Radioničke hale primjeri su tehničke 
arhitekture s kraja XIX. stoljeća koje pomoću primjene 
novih materijala — željeza, čelika i stakla — stvaraju novu 
koncepciju prostora, nerazdvojivu od funkcije. Time 
anticipiraju stavove i temelj moderne arhitekture ..." 

Uz strojarnički kompleks do godine 1898. niknulo je i 
strojarničko stambeno naselje, koje je bilo prvo urbani- 
stički planirano radničko naselje u Zagrebu. Naselje je u 
početku imalo tri radničke i jednu podčinovničku kuću. | 
projekte strojarničkog naselja potpisao je inženjer Pfaff, 
a uskladio ih je prema tadašnjih suvremenim urbanim 
tendencijama “urednog stanovanja masa". Stanovi su 
bili maleni, prosječene veličine 37 m? s pripadajućim 
vrtom i slobodnim zelenim površinama. Dogradnja toga 
radničkog naselja bila je nastavljena 1922. godine, kada 
je i zaokružena započeta prostorna kompozicija. 


Željeznička industrijska baština Karlovca 


Sve značajke bogatog izvorišta industrijske baštine 

ima i željeznički kompleks karlovačkoga željezničkog 
čvorišta. Početni dio tog kompleksa izgradilo je 
Povlašteno društvo južnih željeznica u sklopu gradnje 
pruge Zagreb — Karlovac izmedu 1868. i 1865. godine. 
Sav je kompleks bio izgrađen na lijevoj obali Kupe, na 
Baniji, sjeverozapadno od središta grada. U početku je 
sadržavao samo najnužnije objekte, kolodvorsku zgradu 
i neka skladišna postrojenja. Kasnije, kada su Mađarske 
državne željeznice 1870. izgradile tzv. žakanjsku prugu, 
kojom su ostvarile spoj Budimpešte i Zagreba, godine 
1873. i prugu između Karlovca i Rijeke, a 1880. od 
Društva južnih željeznica otkupile i prugu Zagreb — 


“Karlovac, pokrenule su i širenje željezničkih postrojenja u | 
Karlovcu. Tako su do kraja prvog desetljeća 20. stoljeća 
“bile izgrađene ložionica za pripremu četiriju lokomotiva 
za vožnju s okretnicom, priručna radionica, vodopostaja 
s dva spremnika za vodu, odlagalište ugljena za namiri- 
. vanje lokomotiva tzv. ugljenara s pripadajućim kolosije- 

“ cimai ugljenskom dizalicom s liftom, stambena zgrada 

. sa službenim stanovima i robna skladišta. Godine 1908. 
“prema projektima Ferenca Pfaffa izgrađena je i nova 

Dio povijesno obilježenog kompleksa Glavnog kolodvora | prijamna kolodvorska zgrada Je je OB splaca 
“iz 1865. izgorjela u požaru koji se proširio sa zapalje- 

. noga drvenog krovišta. Velik dio spomenutih postroje- 
“nja danas je izvan funkcije, no s još uvijek sačuvanim 

. specifičnim arhitektonskim obilježjima preostalih 

“ objekata te s dijelom sačuvane opreme, strojeva i alata. 
“ Također su sačuvana i izvorna obilježja pročelja zgrade 
“sa službenim stanovima, čiji dio i danas služi za stano- 
“vanje, te nekih skladišta koja su danas prenamijenjena 

. u kancelarijske prostore. Sav kompleks karlovačkoga 
željezničkog čvorišta preventivno je zaštićen kao 

- kulturni spomenik godine 1994. Ta činjenica djelomično 
“pridonosi tomu da se kompleks donekle čuva te da 
se održavaju barem oni objekti koji se upotrebljavaju ili 
“prijete sigurnosti zaposlenih. No istodobno ne ulaže se 
u sanaciju objekata koji su izvan funkcije, zbog čega 

. se urušila zgrada ljevaonice, a u ruševnom su stanju 

“ nekadašnja kovačnica i objekt s tzv. sen kanalom (za 
održavanje okretnih postolja ) te vodocrpno postrojenje. 


. Inicijative za spašavanje industrijske baštine u Rijeci 


Od 1968. godine pod preventivnom je zaštitom kao 
“kulturna baština bio i kompleks od osam robnih 
“skladišta u riječkoj luci koja su bila građena između 
1881.1 1914. godine. Unatoč tomu, 2001. lučka je 
“Uprava željela srušiti dva skladišta. Zahvaljujući inicijativi 
i Udruge za promicanje i očuvanje riječke industrijske 

* baštine iz Rijeke, koju je poduprla stručna i šira javnost, 
rješenje o preventivnoj zaštiti skladišta bilo je produženo, 
. au srpnju 2005. godine izdano je i rješenje o trajnoj 
zaštiti triju skladišta poznatih pod povijesnim oznakama 
“lika, lILb i 15, odnosno pod današnjim oznakama 31, 
32138, koja su smještena u nastavku željezničkoga 

- kolodvorskog kompleksa. Tijekom ingerencije mađarske 
“Vlade nad riječkim područjem, izmedu 1881. i 1914. 

. godine, izgrađena su 22 lučka skladišta ukupne 

. površine 147 761 m2, u međuratnom ih je razdoblju 
“izgrađeno još desetak, dok ih je nakon Drugoga 
svjetskog rata u funkciji ostalo još osam. Skladišta su 
gradena u vrijeme intenzivne gradnje lučkih i željezničkih 
. kapaciteta u Rijeci i velikog obujma robnog prijevoza. 
Zbog racionalnog rukovanja robom, skladišta su bila 

. smještena u neposrednoj blizini obale i željezničkih 
“postrojenja s kojima su bili spojeni kolosiječnim vezama, 
. imala su podrum, prizemlje i jedan do četiri kata. Projekti | 
“skladišta, od kojih je mnoge potpisao madarski projek- 
“ tant Ferenc Pfaff, bili su izrađeni uz potpuno poštovanje 
“funkcionalnih namjena, a stil njihove gradnje slijedio je 

. Zahvaljujući inicijativi 

: Udruge za promicanje 

| i očuvanje riječke 

; industrijske baštine iz 

; Rijeke, koju je poduprla 
| stručna i šira javnost, 

| rješenje o preventivnoj 

| zaštiti skladišta bilo je 

; produženo, a u srpnju 

| 2005. godine izdano je 
| irješenje o trajnoj zaštiti 
| triju skladišta poznatih 

| pod povijesnim oznakama 
dika, li.bi 15,.. 

sl. 11. Željeznički će kolodvor Sušak na 
Brajdici, unatoč baštinskoj vrijednosti, 
uskoro biti srušen. 
Snimio: D. Staničić 


sl. 12. Nacrt lučkog skladišta XXI. u Rijeci. 
(bočni dio) 


određenja historicizma. Oprema skladišta bila je naj- 

| suvremenija i pridonosila je maksimalnoj racionalizaciji 

| poslovanja. Tako su neka skladišta bila opremljena ele- 
vatorima i transporterima za automatski ukrcaj žitarica u 
brodove, u skladište broj 15 bilo je ugrađeno i moderno 
| postrojenje za miješanje žitnog brašna, a sva višekatna 
skladišta bila su opremljena dizalima za prijevoz roba. 
Te građevine i danas plijene ne samo svojom veličinom, 
već i posebnošću izvedbe te graditeljskim rješenjima 

| koja se potpuno uklapaju u vizuru ostalih riječkih 
objekata. 


Značajni su i ostali objekti u riječkome željezničkom 
kompleksu. Središnje mjesto medu njima zauzima 
prijamna kolodvorska zgrada, koja je za promet 

| otvorena 1. siječnja 1891. godine. | ona je projektantsko 
djelo Ferenca Pfaffa. Prema graditeljskim osobitostima, 
kolodvorska je zgrada neoklasicistička građevina 
izvedena u paviljonskom stilu, na površini od 1 536 m?. 

| To je druga po redu riječka kolodvorska zgrada. Prvu je 
“izgradilo Društvo južnih željeznica godine 1873. u sklopu | 
gradnje prve željezničke pruge na riječkome području, 
između Svetog Petra i Rijeke. Zgrada je bila neugledna, 
* zidana “na kanat" od mješovitog materijala, a do temelja | 
| je izgorjela godine 1888. Od drugih željezničkih kapa- 
citeta u Rijeci su već u početku funkcioniranja sustava 

| bili izgrađeni ložionički kapaciteti s dvije drvene lokomo- 
| tivske remize za šest, odnosno devet lokomotiva, dva 

| ugljenska skladišta, šest vagonskih i dvije lokomotivske 
okretnice te privremenim prenoćištem za željezničko 
osoblje. Kolodvor je kolosijecima bio povezan s lukom 

| uizgradnji, a proširenje njegovih kapaciteta Mađarske 
su državne željeznice planirale odmah nakon što su 
1873. godine željezničkom prugom izravno povezali 

i Budimpeštu i Rijeku. Stoga su već u vrijeme izgradnje 

| karlovačko-riječke pruge od kneževske obitelji Thurn — 
Taxis otkupili zemljište površine 6 400 m? na kojemu su 
izgradili i novu kolodvorsku zgradu te druge potrebne 
kapacitete. 


| Zbog sve većeg putničkoga i teretnog prometa, ali 

i radi odvajanja prometa građevnim i gorivim drvom 
od ostaloga teretnog prometa, MAV je godine 1897. 
započeo gradnju novoga teretnog kolodvora Sušak 
— Brajdica te pratećih lučkih kapaciteta. Unatoč tomu 
što su se zastupnici grada Sušaka i njegovih viđenijih 


| stanovnika protivili gradnji tih kapaciteta u njihovu 
gradu, u kojemu se to vrijeme počeo razvijati elitni 

| turizam, MAV je 27. ožujka 1900. u funkciju i službeno 
predao nove željezničke i lučke kapacitete na Sušaku, 
te za promet otvorio izravnu vezu izmedu kolodvora 
Škrljevo i novoga Teretnog kolodvora Sušak — Brajdica. 
| Završetkom Prvoga svjetskog rata došlo je do znatnih 
političkih promjena u zemljama nekadašnje Dvojne 
Monarhije. Slijedom toga, grad Rijeka i riječka luka 
potpali su pod Kraljevinu Italiju, a veći dio Hrvatske pod 
| Kraljevinu SHS. Zato je Sušak između 1919. i 1924. 
postao krajnji kolodvor na riječkoj pruzi. To je značilo 
mnogo veći putnički i, posebno, teretni promet, zbog 
čega je ostvareno proširenje željezničkih i lučkih kapa- 

| citeta na Sušaku. Uz to je potaknut znatan industrijski i 
trgovački razvoj Sušaka, jačanje sušačke luke Baross na 
Brajdici, a sve je to potaknulo i dogradnju manjega gata 
za putnički promet, kao i pripremu obale za pristajanje 

* velikih trgovačkih i putničkih brodova. Takav razvojni 
smjer inicirao je 1930-ih godina i gradnju posebnoga 
putničkog kolodvora Sušak — Brajdica. Stilskim 
određenjima kolodvor je slijedio prethodno izgrađene 

| željezničke objekte te je bio kopija historicističke 
gradnje, čime se uklopio u prethodnu arhitektonsku 
određenost riječkoga i opatijskog područja. No tadašnja 
stručna i šira javnost tražila je da kolodvor po stilu i vrsti 
“ materijala bude suvremeniji i bliži primorskoj graditeljskoj 
baštini. To nije prihvaćeno, što se pokazalo dobrim jer 
je sušački kolodvor ostao vrijedan arhitektonski sklop 
izuzetne atraktivnosti. No slijedom urbanističkih planova 
| Grada Rijeke, kolodvor treba biti srušen, zajedno s još 
12 skladišta i željezničkih radioničkih postrojenja jer će 
tim područjem prolaziti cesta D-404. Time je postala 


upitna opstojnost još jednog kompleksa tehničke, indu- 


- strijske baštine. 


Slični primjeri reurbanizacije gradskih područja na štetu 
* industrijske baštine u današnje su vrijeme česti. U tom 
je kontekstu često riječ upravo o željezničkoj indu- 

| strijskoj baštini čija vrijednost još uvijek nije dovoljno 
valorizirana, a time ni zaštićena. Uz primjere koje sam 
pokušala približiti u tekstu, znatnu pozornost zaslužuju 
i drugi povijesno obilježeni željeznički kompleksi, pri- 
mjerice oni u Osijeku, Sisku, Sisak Capragu, Varaždinu, 
 Moravicama. Svaki od njih čuva neku posebnost i 
vrijedne tragove koji svjedoče o nekadašnjem značenju 
željeznice. 


“THE RAILWAY INDUSTRIAL HERITAGE 
“RESOURCES THAT CRY OUT FOR IDENTIFICATION AND 
> VALUATION 


World experience in the preservation and conservation of the 
resources of the industrial heritage is rich and half a century 
| old. Detailed elaboration of the identification, evaluation and 
conservation of the industrial heritage is summarised in the 

* provisions of international regulations. 


In Croatia there was first any discussion of the identification 
and evaluation of the industrial heritage in the 1980s. After 
this came plans for and considerations of the revitalisation 
and change of purpose of factories and industrial plant that 
had ceased to be used for their original purpose. Within 

the body of the valuable industrial heritage an important 
place belongs to the workshops, railway buildings and other 
auxiliary structures of the railway system that started to 
develop in Croatian in 1860. 

Among these complexes, which are gradually being released 

sl. 13. Vodotoranj iz 1871. godine, koji je dio 
ložioničkog kompleksa u Osijeku, obnovljen 
je 2006. godine. 

Snimio: J. Grgurić 


from their basic functional purpose, the historically most 
valuable complexes are in Zagreb, in particular the TŽV 
Gredelj workshops, the structures in the West Station Zagreb, 
and Zagreb Main Station. Equally valuable are the complexes 
of railway plant in Karlovac, Rijeka, Osijek, Sisak and 
Varaždin. 

Some of these facilities are conserved as cultural properties, 
but the value of many of them has not been properly 
assessed, and they are exposed to the danger, pressing or 
potential, of devastation and demolition. 


